CELEX: 32011R0407
Language: da
Date: 2011-04-27 00:00:00
Title: Kommissionens forordning (EU) nr. 407/2011 af 27. april 2011 om ændring af Europa-Parlamentets og Rådets forordning (EF) nr. 661/2009 for så vidt angår tilføjelse af visse FN/ECE-regulativer om typegodkendelse af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer  EØS-relevant tekst

28.4.2011   
            
            
               DA
            
            
               Den Europæiske Unions Tidende
            
            
               L 108/13
            
         KOMMISSIONENS FORORDNING (EU) Nr. 407/2011
   af 27. april 2011
   om ændring af Europa-Parlamentets og Rådets forordning (EF) nr. 661/2009 for så vidt angår tilføjelse af visse FN/ECE-regulativer om typegodkendelse af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 661/2009 af 13. juli 2009 om krav til typegodkendelse for den generelle sikkerhed af motorkøretøjer, påhængskøretøjer dertil (1) samt systemer, komponenter og separate tekniske enheder til sådanne køretøjer, særlig artikel 14, stk. 1, og
   ud fra følgende betragtninger:
   
               (1)
            
            
               Ved Rådets afgørelse 97/836/EF (2) tiltrådte EU overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter (»overenskomst af 1958, som revideret«).
            
         
               (2)
            
            
               Ved afgørelse 97/836/EF tiltrådte EU også FN/ECE-regulativ nr. 1, 3, 4, 6, 7, 8, 10, 11, 12, 13, 14, 16, 17, 18, 19, 20, 21, 23, 25, 26, 28, 31, 34, 37, 38, 39, 43, 44, 46, 48, 58, 66, 73, 77, 79, 80, 87, 89, 90, 91, 93, 97, 98, 99, 100 og 102.
            
         
               (3)
            
            
               Ved Rådets afgørelse af 28. februar 2000 tiltrådte EU FN/ECE-regulativ nr. 110 om specifikke komponenter i motordrevne køretøjer, i hvis fremdriftssystem der anvendes komprimeret naturgas (CNG), og om køretøjer, hvad angår monteringen af specifikke komponenter af godkendt type til anvendelse af komprimeret naturgas (CNG) i fremdriftssystemet.
            
         
               (4)
            
            
               Ved Rådets afgørelse 2000/710/EF (3) tiltrådte EU FN/ECE-regulativ nr. 67 om typegodkendelse af særligt udstyr til LPG-drevne biler.
            
         
               (5)
            
            
               Ved Rådets afgørelse af 7. november 2000 tiltrådte EU FN/ECE-regulativ nr. 112 om ensartede forskrifter for godkendelse af forlygter, som er bestemt til anvendelse på motordrevne køretøjer og afgiver asymmetrisk nærlys og/eller fjernlys og er udstyret med glødelamper og/eller LED-moduler.
            
         
               (6)
            
            
               Ved Rådets afgørelse af 2001/395/EF (4) tiltrådte EU FN/ECE-regulativ nr. 13-H vedrørende typegodkendelse af personbiler for så vidt angår deres bremser.
            
         
               (7)
            
            
               Ved Rådets afgørelse 2001/505/EF (5) tiltrådte EU FN/ECE-regulativ nr. 105 om typegodkendelse af køretøjer til transport af farligt gods for så vidt angår deres særlige konstruktion.
            
         
               (8)
            
            
               Ved Rådets afgørelse af 29. april 2004 tiltrådte EU FN/ECE-regulativ nr. 116 om ensartede tekniske forskrifter for tyverisikring af motorkøretøjer og FN/ECE-regulativ nr. 118 om ensartede tekniske forskrifter vedrørende brændbarheden af materialer, der benyttes ved den indvendige indretning af visse klasser af motorkøretøjer.
            
         
               (9)
            
            
               Ved Rådets afgørelse af 14. marts 2005 tiltrådte EU FN/ECE-regulativ nr. 121 om ensartede forskrifter for godkendelse af køretøjer for så vidt angår placering og identificering af manuelle betjeningsorganer, kontrolanordninger og indikatorer og FN/ECE-regulativ nr. 122 om ensartede tekniske forskrifter for godkendelse af køretøjer af klasse M, N og O hvad angår varmeanlægget.
            
         
               (10)
            
            
               Ved Rådets afgørelse 2005/614/EF (6) tiltrådte EU FN/ECE-regulativ nr. 94 om typegodkendelse af køretøjer for så vidt angår beskyttelse af fører og passagerer i tilfælde af frontal kollision, og FN/ECE-regulativ nr. 95 vedrørende typegodkendelse af køretøjer for så vidt angår beskyttelse af fører og passagerer i tilfælde af sidekollision.
            
         
               (11)
            
            
               Ved Rådets afgørelse 2006/364/EF (7) godkendte EU FN/ECE-regulativ nr. 123 om godkendelse af adaptive forlygtesystemer (AFS) til motorkøretøjer.
            
         
               (12)
            
            
               Ved Rådets afgørelse 2006/444/EF (8) tiltrådte EU FN/ECE-regulativ nr. 55 om bestemmelser for godkendelse af komponenter til mekanisk sammenkobling af vogntog.
            
         
               (13)
            
            
               Ved Rådets afgørelse 2006/874/EF (9) tiltrådte EU FN/ECE-regulativ nr. 107 om ensartede bestemmelser for godkendelse af køretøjer i klasse M2 og M3 hvad angår den generelle konstruktion.
            
         
               (14)
            
            
               Ved Rådets afgørelse 2007/159/EF (10) godkendte EU FN/ECE-regulativ nr. 125 om godkendelse af motorkøretøjer for så vidt angår førerens fremadrettede synsfelt.
            
         
               (15)
            
            
               Ved Rådets afgørelse 2009/433/EF (11) tiltrådte EU FN/ECE-regulativ nr. 61 om ensartede bestemmelser for godkendelse af erhvervskøretøjer for så vidt angår udragende dele foran bagpanelet på førerhuse.
            
         
               (16)
            
            
               I overensstemmelse med Europa-Parlamentets og Rådets direktiv 2007/46/EF af 5. september 2007 om fastlæggelse af en ramme for godkendelse af motorkøretøjer og påhængskøretøjer dertil samt af systemer, komponenter og separate tekniske enheder til sådanne køretøjer (rammedirektiv) (12) kan køretøjsfabrikanter, der ansøger om godkendelse af deres systemer, komponenter og separate tekniske enheder, vælge mellem overholdelse af forskrifterne i de relevante direktiver eller forskrifterne i de hertil svarende FN/ECE-regulativer. De fleste af forskrifterne i direktiverne om køretøjsdele er overført fra de hertil svarende FN/ECE-regulativer. I takt med de tekniske fremskridt ændres FN/ECE-regulativerne konstant, og de relevante direktiver må regelmæssigt opdateres for at være i overensstemmelse med indholdet i de respektive FN/ECE-regulativer. For at undgå denne overlapning har CARS 21-ekspertgruppen anbefalet, at adskillige direktiver erstattes af de hertil svarende FN/ECE-regulativer.
            
         
               (17)
            
            
               Ved direktiv 2007/46/EF er der fastsat mulighed for obligatorisk anvendelse af FN/ECE-regulativer i forbindelse med EF-godkendelse af køretøjer og for erstatning af EU-lovgivningen med disse FN/ECE-regulativer. I henhold til forordning (EF) nr. 661/2009 bør typegodkendelse i henhold til FN/ECE-regulativer, hvis anvendelse er obligatorisk, betragtes som EF-typegodkendelse i overensstemmelse med denne forordning og gennemførelsesbestemmelserne hertil.
            
         
               (18)
            
            
               Erstatningen af EU-lovgivningen med FN/ECE-regulativer gør det muligt at undgå overlapning — ikke kun med hensyn til tekniske forskrifter, men også med hensyn til certificering og administrative procedurer. Desuden bør en typegodkendelse, der er direkte baseret på internationalt vedtagne standarder, kunne forbedre markedsadgangen i tredjelande, herunder navnlig de lande, der har undertegnet den reviderede overenskomst af 1958, og dermed øge EU-industriens konkurrenceevne.
            
         
               (19)
            
            
               Derfor gives der i forordning (EF) nr. 661/2009 mulighed for at ophæve adskillige direktiver om typegodkendelse af motorkøretøjer, påhængskøretøjer dertil samt systemer, komponenter og separate tekniske enheder til sådanne køretøjer, der for så vidt angår EF-typegodkendelse i henhold til denne forordning bør erstattes af hertil svarende FN/ECE-regulativer.
            
         
               (20)
            
            
               I dette øjemed er det hensigtsmæssigt at lade FN/ECE-regulativ nr. 1, 3, 4, 6, 7, 8, 10, 11, 12, 13, 13 H, 14, 16, 17, 18, 19, 20, 21, 23, 25, 26, 28, 31, 34, 37, 38, 39, 43, 44, 46, 48, 55, 58, 61, 66, 67, 73, 77, 79, 80, 87, 89, 90, 91, 93, 94, 95, 97, 98, 99, 100, 102, 105, 107, 110, 112, 116, 118, 121, 122, 123 og 125 indgå i bilag IV til forordning (EF) nr. 661/2009, hvori er opført de FN/ECE-regulativer, hvis anvendelse er obligatorisk.
            
         
               (21)
            
            
               Forordning (EF) nr. 661/2009 bør derfor ændres i overensstemmelse hermed.
            
         
               (22)
            
            
               De i bilaget til nærværende forordning opførte FN/ECE-regulativer bør anvendes fra gennemførelsesdatoerne i artikel 13 i forordning (EF) nr. 661/2009.
            
         
               (23)
            
            
               Foranstaltningerne i dette direktiv er i overensstemmelse med udtalelse fra Det Tekniske Udvalg for Motorkøretøjer —
            
         VEDTAGET DENNE FORORDNING:
   Artikel 1
   Bilag IV til forordning (EF) nr. 661/2009 affattes som angivet i bilaget til nærværende forordning.
   Artikel 2
   1.   Medmindre andet følger af stk. 2, 3 og 4 og artikel 4, anvendes FN/ECE-regulativerne med ændringsserier og supplementer som angivet i bilaget i forbindelse med EF-typegodkendelse af nye køretøjstyper, påhængskøretøjer dertil samt systemer, komponenter og separate tekniske enheder til sådanne køretøjer fra den 1. november 2012.
   2.   Med virkning fra den 1. november 2011 anvendes FN/ECE-regulativ nr. 13-H, supplement 9 (13), i forbindelse med EF-typegodkendelse af nye køretøjstyper i klasse M1.
   3.   Med virkning fra den 1. november 2011 anvendes FN/ECE-regulativ nr. 13, supplement 3 til ændringsserie 11 (14), eller FN/ECE-regulativ nr. 13-H, supplement 9, i forbindelse med EF-typegodkendelse af nye køretøjstyper i klasse N1.
   4.   Med virkning fra gennemførelsesdatoerne i tabel 1 i bilag V til forordning (EF) nr. 661/2009 anvendes FN/ECE-regulativ nr. 13, supplement 3 til ændringsserie 11, i forbindelse med EF-typegodkendelse af nye køretøjstyper i klasse M2, M3, N2, N3, O3 og O4 for så vidt angår elektroniske stabilitetskontrolsystemer.
   Artikel 3
   1.   Medmindre andet følger af stk. 2 og 3 og artikel 4, anvendes FN/ECE-regulativerne med ændringsserier og supplementer som angivet i bilaget i forbindelse med registrering, salg og ibrugtagning af nye køretøjer og påhængskøretøjer dertil samt salg og ibrugtagning af nye systemer, komponenter og separate tekniske enheder dertil fra den 1. november 2014.
   2.   Med virkning fra den 1. november 2014 anvendes FN/ECE-regulativ nr. 13, supplement 3 til ændringsserie 11, eller FN/ECE-regulativ nr. 13-H, supplement 9, i forbindelse med registrering, salg og ibrugtagning af nye køretøjer i klasse N1.
   3.   Med virkning fra de i tabel 2 i bilag V til forordning (EF) nr. 661/2009 anførte gennemførelsesdatoer anvendes FN/ECE-regulativ nr. 13, supplement 3 til ændringsserie 11, i forbindelse med registrering, salg og ibrugtagning af nye køretøjer i klasse M2, M3, N2, N3, O3 og O4 for så vidt angår elektroniske stabilitetskontrolsystemer.
   Artikel 4
   1.   Med forbehold af bestemmelserne i stk. 2 anvendes FN/ECE-regulativ nr. 100, ændringsserie 00 (15), i forbindelse med EF-typegodkendelse af hele køretøjer i henhold til direktiv 2007/46/EF og i forbindelse med EF-typegodkendelse af køretøjer for så vidt angår elektrisk sikkerhed med virkning fra den 1. maj 2011.
   2.   Med virkning fra den 1. januar 2012 anvendes FN/ECE-regulativ nr. 100, ændringsserie 00, i forbindelse med registrering, salg og ibrugtagning af nye køretøjer.
   3.   Med virkning fra den 4. december 2012 anvendes FN/ECE-regulativ nr. 100, ændringsserie 01 (16), i forbindelse med EF-typegodkendelse af hele køretøjer i henhold til direktiv 2007/46/EF og i forbindelse med EF-typegodkendelse af køretøjer, for så vidt angår elektrisk sikkerhed.
   Artikel 5
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. april 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 200 af 31.7.2009, s. 1.
   
      (2)  EFT L 346 af 17.12.1997, s. 78.
   
      (3)  EFT L 290 af 17.11.2000, s. 29.
   
      (4)  EFT L 139 af 23.5.2001, s. 14.
   
      (5)  EFT L 183 af 6.7.2001, s. 33.
   
      (6)  EUT L 217 af 22.8.2005, s. 1.
   
      (7)  EUT L 135 af 23.5.2006, s. 12.
   
      (8)  EUT L 181 af 4.7.2006, s. 53.
   
      (9)  EUT L 337 af 5.12.2006, s. 45.
   
      (10)  EUT L 69 af 9.3.2007, s. 37.
   
      (11)  EUT L 144 af 9.6.2009, s. 24.
   
      (12)  EUT L 263 af 9.10.2007, s. 1.
   
      (13)  EUT L 230 af 31.8.2010, s. 1.
   
      (14)  EUT L 297 af 13.11.2010, s. 1.
   
      (15)  EUT L 45 af 14.2.2009, s. 17.
   
      (16)  EUT L 57 af 2.3.2011, s. 54.
   
      BILAG
      
         
            »BILAG IV
            
               Liste over FN/ECE-regulativer, hvis anvendelse er obligatorisk
            
            
                        Regulativ nr.
                     
                     
                        Emne
                     
                     
                        Ændringsserie
                     
                     
                        EUT- henvisning
                     
                     
                        Anvendelse
                     
                  
                        1
                     
                     
                        Forlygter, som afgiver asymmetrisk nærlys og/eller fjernlys og er udstyret med glødelamper af kategori R2 og/eller HS1
                     
                     
                        Ændringsserie 02
                     
                     
                        
                           EUT L 177 af 10.7.2010, s. 1
                        
                     
                     
                        M, N (1)
                        
                     
                  
                        3
                     
                     
                        Refleksanordninger til motordrevne køretøjer
                     
                     
                        Supplement 10 til ændringsserie 02
                     
                     
                        
                           EUT L 31 af 31.1.2009, s. 1
                        
                     
                     
                        M, N, O
                     
                  
                        4
                     
                     
                        Belysning af bagnummerplader på motorkøretøjer og påhængskøretøjer dertil
                     
                     
                        Supplement 14 til regulativets oprindelige udgave
                     
                     
                        
                           EUT L 31 af 31.1.2009, s. 35
                        
                     
                     
                        M, N, O
                     
                  
                        6
                     
                     
                        Retningsviserblinklygter til motordrevne køretøjer og påhængskøretøjer dertil
                     
                     
                        Supplement 19 til ændringsserie 01
                     
                     
                        
                           EUT L 177 af 10.7.2010, s. 40
                        
                     
                     
                        M, N, O
                     
                  
                        7
                     
                     
                        Positionslygter fortil, baglygter, stoplygter og markeringslygter til motorkøretøjer og påhængskøretøjer dertil
                     
                     
                        Supplement 16 til ændringsserie 02
                     
                     
                        
                           EUT L 148 af 12.6.2010, s. 1
                        
                     
                     
                        M, N, O
                     
                  
                        8
                     
                     
                        Forlygter til motorkøretøjer (H1, H2, H3, HB3, HB4, H7, H8, H9, HIR1, HIR2 og/eller H11)
                     
                     
                        Ændringsserie 05
                        Korrigendum 1 til revision 4
                     
                     
                        
                           EUT L 177 af 10.7.2010, s. 71
                        
                     
                     
                        M, N (1)
                        
                     
                  
                        10
                     
                     
                        Elektromagnetisk kompatibilitet
                     
                     
                        Ændringsserie 03
                     
                     
                        
                           EUT L 116 af 8.5.2010, s. 1
                        
                     
                     
                        M, N, O
                     
                  
                        11
                     
                     
                        Dørlåse og dørophæng
                     
                     
                        Supplement 2 til ændringsserie 03
                     
                     
                        
                           EUT L 120 af 13.5.2010, s. 1
                        
                     
                     
                        M1, N1
                        
                     
                  
                        12
                     
                     
                        Beskyttelse af førere mod styreapparatet i tilfælde af et sammenstød
                     
                     
                        Supplement 3 til ændringsserie 03
                     
                     
                        
                           EUT L 165 af 26.6.2008, s. 11
                        
                     
                     
                        M1, N1
                        
                     
                  
                        13
                     
                     
                        Bremser på køretøjer i klasse M, N og O
                     
                     
                        Supplement 5 til ændringsserie 10
                        Korrigendum 1 og 2 til revision 6
                        Supplement 3 til ændringsserie 11
                     
                     
                        
                           EUT L 257 af 30.9.2010, s. 1
                        
                        
                           EUT L 297 af 13.11.2010, s. 183
                        
                     
                     
                        M, N, O (2)
                        
                     
                  
                        13-H
                     
                     
                        Bremser (personbiler)
                     
                     
                        Supplement 9 til regulativets oprindelige udgave
                     
                     
                        
                           EUT L 230 af 31.8.2010, s. 1
                        
                     
                     
                        M1, N1
                            (3)
                        
                     
                  
                        14
                     
                     
                        Forankringer til sikkerhedsseler, Isofix-forankringssystemer og Isofix-topstropforankringer
                     
                     
                        Supplement 2 til ændringsserie 06
                     
                     
                        
                           EUT L 321 af 6.12.2007, s. 1
                        
                     
                     
                        M, N
                     
                  
                        16
                     
                     
                        Sikkerhedsseler, fastholdelsesanordninger, barnefastholdelsesanordninger og Isofix-barnefastholdelsesanordninger
                     
                     
                        Supplement 17 til ændringsserie 04
                     
                     
                        
                           EUT L 313 af 30.11.2007, s. 58
                        
                     
                     
                        M, N
                     
                  
                        17
                     
                     
                        Sæder, sædeforankringer og eventuelle nakkestøtter
                     
                     
                        Ændringsserie 08
                     
                     
                        
                           EUT L 230 af 31.8.2010, s. 81
                        
                     
                     
                        M, N
                     
                  
                        18
                     
                     
                        Beskyttelse af motorkøretøjer mod tyveri
                     
                     
                        Supplement 2 til ændringsserie 03
                     
                     
                        
                           EUT L 120 af 13.5.2010, s. 29
                        
                     
                     
                        M2, M3, N2, N3
                        
                     
                  
                        19
                     
                     
                        Tågeforlygter til motorkøretøjer
                     
                     
                        Supplement 2 til ændringsserie 03
                     
                     
                        
                           EUT L 177 af 10.7.2010, s. 113
                        
                     
                     
                        M, N
                     
                  
                        20
                     
                     
                        Forlygter, som afgiver asymmetrisk nærlys og/eller fjernlys og er udstyret med halogenglødelamper (H4)
                     
                     
                        Ændringsserie 03
                     
                     
                        
                           EUT L 177 af 10.7.2010, s. 170
                        
                     
                     
                        M, N (1)
                        
                     
                  
                        21
                     
                     
                        Indvendigt udstyr
                     
                     
                        Supplement 3 til ændringsserie 01
                     
                     
                        
                           EUT L 188 af 16.7.2008, s. 32
                        
                     
                     
                        M1
                        
                     
                  
                        23
                     
                     
                        Baklygter til motordrevne køretøjer og påhængskøretøjer dertil
                     
                     
                        Supplement 15 til regulativets oprindelige udgave
                     
                     
                        
                           EUT L 148 af 12.6.2010, s. 34
                        
                     
                     
                        M, N, O
                     
                  
                        25
                     
                     
                        Nakkestøtter hvad enten de er indbygget i et sæde eller ej
                     
                     
                        Ændringsserie 04
                        Korrigendum 2 til revision 1
                     
                     
                        
                           EUT L 215 af 14.8.2010, s. 1
                        
                     
                     
                        M, N
                     
                  
                        26
                     
                     
                        Udragende dele
                     
                     
                        Supplement 1 til ændringsserie 03
                     
                     
                        
                           EUT L 215 af 14.8.2010, s. 27
                        
                     
                     
                        M1
                        
                     
                  
                        28
                     
                     
                        Lydsignalapparater
                     
                     
                        Supplement 3 til regulativets oprindelige udgave
                     
                     
                        
                           EUT L 185 af 17.7.2010, s. 1
                        
                     
                     
                        M, N
                     
                  
                        31
                     
                     
                        Halogen sealed-beam-forlygter (HSB) til motordrevne køretøjer, som afgiver europæisk asymmetrisk nærlys og/eller fjernlys
                     
                     
                        Supplement 7 til ændringsserie 02
                     
                     
                        
                           EUT L 185 af 17.7.2010, s. 15
                        
                     
                     
                        M, N
                     
                  
                        34
                     
                     
                        Forebyggelse af brandfare (beholdere til flydende brændstof)
                     
                     
                        Supplement 2 til ændringsserie 02
                     
                     
                        
                           EUT L 194 af 23.7.2008, s. 14
                        
                     
                     
                        M, N, O
                     
                  
                        37
                     
                     
                        Glødelamper til anvendelse i godkendte lygteenheder til motordrevne køretøjer og påhængskøretøjer dertil
                     
                     
                        Supplement 34 til ændringsserie 03
                     
                     
                        
                           EUT L 297 af 13.11.2010, s. 1
                        
                     
                     
                        M, N, O
                     
                  
                        38
                     
                     
                        Tågebaglygter til motordrevne køretøjer og påhængskøretøjer dertil
                     
                     
                        Supplement 14 til regulativets oprindelige udgave
                        Korrigendum 1 til supplement 12
                     
                     
                        
                           EUT L 148 af 12.6.2010, s. 55
                        
                     
                     
                        M, N, O
                     
                  
                        39
                     
                     
                        Speedometerudstyr, herunder montering af dette
                     
                     
                        Supplement 5 til regulativets oprindelige udgave
                     
                     
                        
                           EUT L 120 af 13.5.2010, s. 40
                        
                     
                     
                        M, N
                     
                  
                        43
                     
                     
                        Sikkerhedsrudemateriale
                     
                     
                        Supplement 12 til regulativets oprindelige udgave
                     
                     
                        
                           EUT L 230 af 31.8.2010, s. 119
                        
                     
                     
                        M, N, O
                     
                  
                        44
                     
                     
                        Fastholdelsesanordninger til børn, som er passagerer i motordrevne køretøjer (barnefastholdelsesanordninger)
                     
                     
                        Ændringsserie 04
                        Korrigendum 3 til revision 2
                     
                     
                        
                           EUT L 306 af 23.11.2007, s. 1
                        
                     
                     
                        M, N
                     
                  
                        46
                     
                     
                        Anordninger til indirekte udsyn og montering heraf
                     
                     
                        Supplement 4 til ændringsserie 02
                        Korrigendum 1 til supplement 4 til ændringsserie 02
                     
                     
                        
                           EUT L 177 af 10.7.2010, s. 211
                        
                     
                     
                        M, N
                     
                  
                        48
                     
                     
                        Montering af lygter og lyssignaler på motorkøretøjer
                     
                     
                        Ændringsserie 04
                     
                     
                        
                           EUT L 135 af 23.5.2008, s. 1
                        
                     
                     
                        M, N, O
                     
                  
                        55
                     
                     
                        Komponenter til mekanisk sammenkobling af vogntog
                     
                     
                        Supplement 1 til ændringsserie 01
                     
                     
                        
                           EUT L 227 af 28.8.2010, s. 1
                        
                     
                     
                        M, N, O
                     
                  
                        58
                     
                     
                        Anordninger til afskærmning bagtil mod underkøring (RUPD) og montering heraf; afskærmning bagtil mod underkøring (RUP)
                     
                     
                        Ændringsserie 02
                     
                     
                        
                           EUT L 232 af 30.8.2008, s. 13
                        
                     
                     
                        N2, N3, O3, O4
                        
                     
                  
                        61
                     
                     
                        Erhvervskøretøjer for så vidt angår udragende dele foran bagpanelet på førerhuse
                     
                     
                        Supplement 1 til regulativets oprindelige udgave
                     
                     
                        
                           EUT L 164 af 30.6.2010, s. 1
                        
                     
                     
                        N
                     
                  
                        66
                     
                     
                        Overbygningens styrke på store køretøjer til personbefordring
                     
                     
                        Ændringsserie 02
                     
                     
                        
                           EUT L 84 af 30.3.2011, s. 1
                        
                     
                     
                        M2, M3
                        
                     
                  
                        67
                     
                     
                        Motorkøretøjer, der anvender LPG
                     
                     
                        Supplement 7 til ændringsserie 01
                     
                     
                        
                           EUT L 72 af 14.3.2008, s. 1
                        
                     
                     
                        M, N
                     
                  
                        73
                     
                     
                        Sideafskærmning af godskøretøjer
                     
                     
                        Supplement 1 til regulativets oprindelige udgave
                     
                     
                        
                           EUT L 120 af 13.5.2010, s. 49
                        
                     
                     
                        N2, N3, O3, O4
                        
                     
                  
                        77
                     
                     
                        Parkeringslygter til motordrevne køretøjer
                     
                     
                        Supplement 12 til regulativets oprindelige udgave
                     
                     
                        
                           EUT L 130 af 28.5.2010, s. 1
                        
                     
                     
                        M, N
                     
                  
                        79
                     
                     
                        Styreapparat
                     
                     
                        Supplement 3 til ændringsserie 01
                     
                     
                        
                           EUT L 137 af 27.5.2008, s. 25
                        
                     
                     
                        M, N, O
                     
                  
                        80
                     
                     
                        Styrken af sæderne i store køretøjer
                     
                     
                        Supplement 3 til ændringsserie 01
                        Korrigendum 1 til ændringsserie 01
                     
                     
                        
                           EUT L 164 af 30.6.2010, s. 18
                        
                     
                     
                        M2, M3
                        
                     
                  
                        87
                     
                     
                        Kørelyslygter til motordrevne køretøjer
                     
                     
                        Supplement 14 til regulativets oprindelige udgave
                        Korrigendum 1 til revision 2
                     
                     
                        
                           EUT L 164 af 30.6.2010, s. 46
                        
                     
                     
                        M, N
                     
                  
                        89
                     
                     
                        Hastighedsbegrænsende anordninger
                     
                     
                        Supplement 1 til regulativets oprindelige udgave
                     
                     
                        
                           EUT L 158 af 19.6.2007, s. 1
                        
                     
                     
                        M, N
                     
                  
                        90
                     
                     
                        Udskiftningsbremsebelægningsenheder og udskiftningstromlebremsebelægninger til motordrevne køretøjer og påhængskøretøjer dertil
                     
                     
                        Supplement 11 til ændringsserie 01
                     
                     
                        
                           EUT L 130 af 28.5.2010, s. 19
                        
                     
                     
                        M, N, O
                     
                  
                        91
                     
                     
                        Positionslygter til motorkøretøjer og påhængskøretøjer dertil
                     
                     
                        Supplement 11 til regulativets oprindelige udgave
                     
                     
                        
                           EUT L 164 af 30.6.2010, s. 69
                        
                     
                     
                        M, N, O
                     
                  
                        93
                     
                     
                        Anordninger til afskærmning fortil mod underkøring (FUPD) og montering heraf; afskærmning fortil mod underkøring (FUP)
                     
                     
                        Regulativets oprindelige udgave
                     
                     
                        
                           EUT L 185 af 17.7.2010, s. 56
                        
                     
                     
                        N2, N3
                        
                     
                  
                        94
                     
                     
                        Beskyttelse af fører og passagerer i tilfælde af frontal kollision
                     
                     
                        Supplement 3 til ændringsserie 01
                        Korrigendum 2 til ændringsserie 01
                        Korrigendum 1 til revision 1
                     
                     
                        
                           EUT L 130 af 28.5.2010, s. 50
                        
                     
                     
                        M1
                        
                     
                  
                        95
                     
                     
                        Beskyttelse af fører og passagerer ved sidepåkørsel
                     
                     
                        Supplement 1 til ændringsserie 02
                     
                     
                        
                           EUT L 313 af 30.11.2007, s. 1
                        
                     
                     
                        M1, N1
                        
                     
                  
                        97
                     
                     
                        Tyverialarmer
                     
                     
                        Revision 1 — ændring 1
                     
                     
                        
                           EUT L 351 af 30.12.2008, s. 1
                        
                     
                     
                        M1, N1
                        
                     
                  
                        98
                     
                     
                        Forlygter til motordrevne køretøjer udstyret med gasudladningslyskilder
                     
                     
                        Supplement 13 til regulativets oprindelige udgave
                     
                     
                        
                           EUT L 164 af 30.6.2010, s. 92
                        
                     
                     
                        M, N
                     
                  
                        99
                     
                     
                        Gasudladningslyskilder til anvendelse i godkendte gasudladningsforlygter på motordrevne køretøjer
                     
                     
                        Supplement 5 til regulativets oprindelige udgave
                     
                     
                        
                           EUT L 164 af 30.6.2010, s. 151
                        
                     
                     
                        M, N
                     
                  
                        100
                     
                     
                        Elektrisk sikkerhed
                     
                     
                        Supplement 1 til regulativets oprindelige udgave
                        Ændringsserie 01
                     
                     
                        
                           EUT L 45 af 14.2.2009, s. 17
                        
                        
                           EUT L 57, 2.3.2011, s. 54
                        
                     
                     
                        M, N
                     
                  
                        102
                     
                     
                        Kortkoblingsanordninger (KKA); montering af en godkendt type KKA
                     
                     
                        Regulativets oprindelige udgave
                     
                     
                        
                           EUT L 351 af 30.12.2008, s. 44
                        
                     
                     
                        N2, N3, O3, O4
                        
                     
                  
                        105
                     
                     
                        Køretøjer til transport af farligt gods
                     
                     
                        Supplement 1 til ændringsserie 04
                     
                     
                        
                           EUT L 230 af 31.8.2010, s. 253
                        
                     
                     
                        N, O
                     
                  
                        107
                     
                     
                        Køretøjer af klasse M2 og M3
                        
                     
                     
                        Ændringsserie 03
                     
                     
                        
                           EUT L 255 af 29.9.2010
                        
                     
                     
                        M2, M3
                        
                     
                  
                        110
                     
                     
                        Specifikke komponenter til CNG
                     
                     
                        Supplement 6 til regulativets oprindelige udgave
                     
                     
                        
                           EUT L 72 af 14.3.2008, s. 113
                        
                     
                     
                        M, N
                     
                  
                        112
                     
                     
                        Forlygter, som er bestemt til anvendelse på motordrevne køretøjer og afgiver asymmetrisk nærlys eller fjernlys eller begge dele og er udstyret med glødelamper og/eller LED-moduler
                     
                     
                        Supplement 12 til regulativets oprindelige udgave
                     
                     
                        
                           EUT L 230 af 31.8.2010, s. 264
                        
                     
                     
                        M, N
                     
                  
                        116
                     
                     
                        Beskyttelse af motorkøretøjer mod tyveri
                     
                     
                        Supplement 2 til regulativets oprindelige udgave
                     
                     
                        
                           EUT L 164 af 30.6.2010, s. 181
                        
                     
                     
                        M1, N1
                        
                     
                  
                        118
                     
                     
                        Brændbarhed af de materialer, der benyttes ved den indvendige indretning af visse klasser af motorkøretøjer
                     
                     
                        Oprindeligt regulativ
                     
                     
                        
                           EUT L 177 af 10.7.2010, s. 263
                        
                     
                     
                        M3
                        
                     
                  
                        121
                     
                     
                        Placering og identificering af manuelle betjeningsorganer, kontrolanordninger og indikatorer
                     
                     
                        Supplement 3 til regulativets oprindelige udgave
                     
                     
                        
                           EUT L 177 af 10.7.2010, s. 290
                        
                     
                     
                        M, N
                     
                  
                        122
                     
                     
                        Køretøjer af klasse M, N og O hvad angår varmeanlægget
                     
                     
                        Supplement 1 til regulativets oprindelige udgave
                     
                     
                        
                           EUT L 164 af 30.6.2010, s. 231
                        
                     
                     
                        M, N, O
                     
                  
                        123
                     
                     
                        Adaptive forlygtesystemer (AFS) til motorkøretøjer
                     
                     
                        Supplement 4 til regulativets oprindelige udgave
                     
                     
                        
                           EUT L 222 af 24.8.2010, s. 1
                        
                     
                     
                        M, N
                     
                  
                        125
                     
                     
                        Synsfelt fremad
                     
                     
                        Supplement 2 til regulativets oprindelige udgave
                     
                     
                        
                           EUT L 200 af 31.7.2010, s. 38
                        
                     
                     
                        M1
                        
                     
                  
                  
      
      
         (1)  FN/ECE-regulativ nr. 1, 8 og 20 finder ikke anvendelse på EF-typegodkendelse af nye køretøjer.
      
         (2)  Herunder kravene i bilag 21 hertil vedrørende væltekontrol og retningskontrol i forbindelse med EF-typegodkendelse af nye køretøjstyper i klasse N1 og registrering, salg og ibrugtagning af nye køretøjer i klasse N1.
      
         (3)  Herunder kravene i bilag 9 hertil i forbindelse med EF-typegodkendelse af nye køretøjstyper i klasse N1 og M1 og registrering, salg og ibrugtagning af nye køretøjer i klasse N1 og M1.«